[{"text_idx": "#000000", "text": "Albwm cyntaf Cynefin. Ffrwyth tair blynedd o ymchwil a gwaith, mae Dilyn Afon yn dilyn cynefinoedd diwylliannol sir Ceredigion, gan ddechrau yn Nyffryn Clettwr \u2013 bro ei febyd."}, {"text_idx": "#000001", "text": "Wrth ddadorchuddio lleisiau, alawon a storia\u0302u coll, mae\u2019r albwm yn rhoi llais modern i dreftadaeth cyfoethog Ceredigion ac yn cyflwyno deunydd angof a bregus mewn golau newydd. Cynhyrchwyd gan John Hollis (Catrin Finch/Seckou Keita, Toto La Momposina)"}, {"text_idx": "#000002", "text": "\u201cA stunning new talent\u201d \u2013 The Guardian\n\u201cEvocative and beautiful\u201d \u2013 The Folk Show, BBC Radio 2\n\u201c\u2730\u2730\u2730\u2730 Beguiling...a distinct debut \u201d \u2013 Songlines\n\u201cEpic work\u201d \u2013 Living Tradition\n\u201cAn essential masterpiece in traditional music collection and interpretation, performed to an exemplary level\u201d \u2013 Folk Radio\n\u201cQuite extraordinary\u201d \u2013 Tom Robinson, BBC 6 Music"}, {"text_idx": "#000004", "text": "Yr ail sengl o album Dilyn Afon sy\u2019n priodi dwy ga\u0302n ar thema\u0302u tebyg \u2013 sef cariad a thwyll."}, {"text_idx": "#000005", "text": "Mae\u2019r ga\u0302n gyntaf, sy\u2019n creu\u2019r penillion, wedi ei chyflwyno ar sawl ffurf delynegol a melodig yng Ngheredigion. Mae hefyd wedi cael ei chofnodi fel Nos Galan ac Y Bobl Dwyllodrus mewn mwy nag un llawysgrif a recordiad maes. Daw alaw\u2019r fersiwn hon o ogledd y sir ac mae\u2019r geiriau\u2019n gyfuniad o\u2019r rhai a ganwyd gan Thomas Rowlands, ffermwr o Lledrod a Thomas Herbert, Cribyn (a gofnodwyd gan J. Ffos Davies tua chanrif yn o\u0302l). Dyma ddyn ifanc dros ei ben mewn cariad yn gofyn i\u2019w gyfaill am gyngor serch, a\u2019r cyngor yw i ffrwyno ei frwdfrydedd amlwg\u2014 ond trwy hynny, mae\u2019n colli ei gyfle a darganfod flwyddyn wedyn bod y ferch yn canlyn a\u0302 rhywun arall (nid yw\u2019r ga\u0302n yn dweud os mai ei gyfaill yw\u2019r dyn lwcus neu beidio!)"}, {"text_idx": "#000006", "text": "Mae ail ran y ga\u0302n sy\u2019n ffurfio\u2019r cytgan, Lliw\u2019r Heulwen, yn dod o Fynydd Bach ger Llanrhystud. Mae\u2019n ddigon posib u ddychmygu mai\u2019r un dyn ifanc torcalonnus sydd yma ag yn y ga\u0302n gyntaf. Wedi datgan ei gariad, mae\u2019n blino ar ddiffyg ymateb y ferch, yn rhoi\u2019r ffidil yn y to\u0302 a derbyn mai unigedd yw ei ran."}, {"text_idx": "#000008", "text": "Dyma ymddiddan rhwng bachgen bach ac aderyn du \u2013 ond mae\u2019n anodd disgrifio\u2019r ga\u0302n hon fel canu llatai gan nad yw\u2019r \u2018annwyl\u2019 dan sylw yn fenyw. Cymru ei hun yw gwrthrych cariad y bardd. Yn ei hanfod, ca\u0302n hiraeth yw hi gan fachgen sydd wedi croesi\u2019r ffin i Loegr ac sy\u2019n hiraethu am ei famwlad, a\u2019r cyfan yn cael ei ddeffro ynddo gan ganu persain y deryn du."}, {"text_idx": "#000009", "text": "Sengl cyntaf Cynefin. O lyfr \u2018Hanes Llandysul\u2019 (1896) ac yn wreiddiol gan Edward Rees, Talgarreg. Cafodd hefyd ei chanu gan Kate Davies, Prengwyn \u2013 y person olaf mae\u2019n debyg oedd wedi dysgu\u2019r ga\u0302n ar lafar."}, {"text_idx": "#000010", "text": "mae\u2019r ga\u0302n brin yma yn adrodd stori mab afradlon o Ddyffryn Clettwr sydd yn gadael ei gynefin ac yn mynd i forio \u2013 ond i ddarganfod bod bywyd yn anodd ac i hiraethu am ei fro enedigol. Rhagarweiniad y ga\u0302n William Mathias."}]